Direktiva Komisije 2000/74/ES

z dne 22. novembra 2000

o prilagoditvi Direktive Sveta 93/29/EGS o označevanju naprav za upravljanje ter kontrolnih in opozorilnih svetilk za dvo- ali trikolesna motorna vozila tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/61/EGS z dne 30. junija 1992 o homologaciji dvo- ali trikolesnih motornih vozil [1], kakor je bila nazadnje spremenjena z Direktivo 2000/7/ES Evropskega parlamenta in Sveta [2], in zlasti člena 16,

ob upoštevanju Direktive Sveta 93/29/EGS z dne 14. junija 1993 o označevanju naprav za upravljanje ter kontrolnih in opozorilnih svetilk za dvo- ali trikolesna motorna vozila [3], in zlasti člena 4,

ob upoštevanju naslednjega:

(1) Direktiva 93/29/EGS je ena od posebnih direktiv za postopek homologacije Skupnosti, uveden z Direktivo 92/61/EGS. Zato se določbe Direktive 92/61/EGS, ki veljajo za sisteme, sestavne dele in samostojne tehnične enote vozil, uporabljajo za navedeno direktivo.

(2) Razvoj tehnologije sedaj omogoča prilagoditev Direktive 93/29/EGS tehničnemu napredku. Da bi celotni sistem homologacije lahko deloval pravilno, je treba razjasniti ali dopolniti nekatere zahteve zadevne direktive.

(3) V ta namen je treba zahteve, ki veljajo za označevanje določenih simbolov, uskladiti z zahtevami Direktive Sveta 78/316/EGS z dne 21. decembra 1977 o približevanju zakonodaje držav članic o notranji opremi motornih vozil (označevanje naprav za upravljanje ter kontrolnih svetilk in kazalnikov) [4], kakor je bila spremenjena z Direktivo Komisije 93/91/EGS [5], ter jasneje navesti določene podatke v opisnem listu.

(4) Ukrepi, predvideni v tej direktivi, so skladni z mnenjem Odbora za prilagajanje tehničnemu napredku, ustanovljenega na podlagi člena 13 Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [6], kakor je bila nazadnje spremenjena z Direktivo 2000/40/ES Evropskega parlamenta in Sveta [7] -

SPREJELA NASLEDNJO DIREKTIVO:

Člen 1

Prilogi I in II k Direktivi 93/29/EGS se spremenita skladno s Prilogo k tej direktivi.

Člen 2

1. Po 1. januarju 2002 države članice ne smejo zaradi razlogov v zvezi z označevanjem naprav za upravljanje ter kontrolnih in opozorilnih svetilk:

- zavrniti podelitve ES-homologacije za tip dvo- ali trikolesnega motornega vozila ali

- prepovedati registracije, prodaje ali začetka uporabe dvo- ali trikolesnih motornih vozil,

če so naprave za upravljanje ter kontrolne in opozorilne svetilke označene skladno z zahtevami Direktive 93/29/EGS, kakor je bila spremenjena s to direktivo.

2. Po 1. juliju 2002 morajo države članice zavrniti podelitev ES-homologacije za vsak nov tip dvo- ali trikolesnega motornega vozila zaradi razlogov v zvezi z označevanjem naprav za upravljanje ter kontrolnih in opozorilnih svetilk, če niso izpolnjene zahteve Direktive 93/79/EGS, kakor je bila spremenjena s to direktivo.

Člen 3

1. Države članice sprejmejo in objavijo predpise, potrebne za uskladitev s to direktivo, najpozneje do 31. decembra 2001. O tem takoj obvestijo Komisijo.

Te predpise uporabljajo od 1. januarja 2002.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 22. novembra 2000

Za Komisijo

Erkki Liikanen

Član Komisije

[1] UL L 225, 10.8.1992, str. 72.

[2] UL L 106, 3.5.2000, str. 1.

[3] UL L 188, 29.7.1993, str. 1.

[4] UL L 81, 28.3.1978, str. 3.

[5] UL L 284, 19.11.1993, str. 25.

[6] UL L 42, 23.2.1970, str. 1.

[7] UL L 203, 10.8.2000, str. 9.

--------------------------------------------------

PRILOGA

I. Priloga I se spremeni na naslednji način:

1.

Točka 2.1.1 se nadomesti z naslednjim besedilom:

"2.1.1 Ti simboli jasno odstopajo od podlage.".

2.————————— Točka 2.1.5 se spremeni na naslednji način:

v naslovu slike 3 se doda:

"Opomba:

Če za levo in desno smerno svetilko obstajata ločeni kontrolni svetilki, se obe puščici lahko uporabljata tudi ločeno."

slika 12 se nadomesti z naslednjo sliko:

+++++ TIFF +++++

"Slika 12Zadnja svetilka za meglo (3)Barva: oranžna"

naslov slike 13 se nadomesti z naslednjim:

"

"

naslov slike 14 se nadomesti z naslednjim besedilom:

"

"

slika 15 se nadomesti z naslednjo:

+++++ TIFF +++++

"Slika 15Glavno stikalo za svetlobno opremoBarva: zelena"

naslov slike 16 se nadomesti z naslednjim besedilom:

"

"

slika 17 se črta.

sliki 18 in 19 se preštevilčita v 17 oziroma 18.

opomba (

1

) se nadomesti z naslednjo:

"(1) Obrobljene površine so lahko izpolnjene."

II. Priloga II se spremeni na naslednji način:Dodatek 1 se nadomesti z naslednjim besedilom:

Dodatek 1

+++++ TIFF +++++

--------------------------------------------------